paragraph_text: Zadarski list je prva i jedina dnevna novina u Zadru. List je najprije pokrenut kao tjednik početkom studenoga 1994. godine. Nakon četiri godine, 21. prosinca 1998., prerastao u dnevnik. Utemeljitelj, prvi glavni urednik i tvorac projekta tjednika i dnevnika je Nedjeljko Jusup. Od 2003. godine glavni je urednik Luka Perić, a kraće vrijeme uređivao ga je i Edvard Šprljan. Funkciju glavnog urednika preuzeo je Šenol Selimović 27. srpnja 2016. Od 1. travnja 2022. godine izdavač lista je Novi list d.d. Vršitelj dužnosti glavnog urednika je Ivica Tomić, a izvršni urednik Toni Perinić. Zadarski list pokriva područje zadarske regije, a donosi i vijesti iz zemlje i svijeta.